แบบนี้ก็มีด้วย! SOLAR แก้งบจากขาดทุนหลักล้านเป็นขาดทุนหลักแสน!
ตะลึงทั้งบาง! หุ้นฉาว SOLAR แก้งบ Q1/59 ที่ผ่านการรับรองจากผู้ตรวจสอบบัญชีแบบน่ากังขา จนทำให้ผลขาดทุนจากหลัก 20 ล้านบาท กลายเป็นผลขาดทุนแค่ 2 แสนบาท
24 พ.ค. 2559

บริษัท โซลาร์ตรอน จำกัด (มหาชน) หรือ SOLAR แก้ไขผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) เป็นขาดทุนสุทธิ 0.261 ล้านบาท หรือขาดทุนสุทธิ 0.01 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 2.39 ล้านบาท หรือมีกำไรสุทธิ 0.01 บาทต่อหุ้น
จากก่อนหน้านี้ SOLAR ได้รายงานผลการดำเนินงานไตรมาส 1/59 มีผลขาดทุนสุทธิ 21.62 ล้านบาท หรือขาดทุนสุทธิ 0.04 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 2.39 ล้านบาท หรือมีกำไรสุทธิ 0.01 บาทต่อหุ้น 